cyanic-selkie/wikianc huggingface dataset:
Հրաձգություն Չարլսթոնում
Արձագանք
Եկեք ազնիվ լինենք՝ մենք պետք է գիտակցենք, որ նման բռնություններ տեղի չեն ունենում այլ առաջադեմ երկրներում։ <...> Մենք գիտենք, որ կրկին անմեղ մարդիկ մահացան, մասամբ այն պատճառով, որ այն մարդը, ով ցանկանում էր վնաս հասցնել, առանց խնդիրների զենք է ձեռք բերել։
Տեղի ունեցածի որակավորում
ԱՄՆ արդարադատության նախարարությունը տեղի ունեցածը դիտարկվեց որպես ահաբեկչական գործողություն, սակայն հետաքննությունների դաշնային բյուրոյում եկեղեցու վրա հարձակումը ահաբեկչություն չհամարեցին։ Իր հայտարարության մեջ ՀԴԲ տնօրեն Ջեյմս Քոմին հայտարարել է ՝
Հետևանքներ
Լուսանկարներից մեկում, որը Ռուֆը հրապարակել է իր ինտերնետային կայքում, նա նկարվել էր Համադաշնության դրոշի ֆոնին, որից հետո հասարակայնությունն ընդվզեց Ամերիկայի Համադաշնային Նահանգների բանակի այդ խորհրդանիշի դեմ։ Ալաբամայում իշխանությունների կարգադրությամբ հանվեցին չորս նման դրոշներ, որոնք զարդարում էին ԱՀՄ–ի բանակի զոհված զինվորների հիշատակը, Վիրջինիայի նահանգապետ Թերրի Մակոլիֆը կարգադրեց նահանգում փոխարինել Կոնֆեդերացիայի խորհրդանիշով զարդարված բոլոր ավտոմոբիլային համարները, Միսիսիպիում սենատորները պահանջեցին այն հեռացնել նահանգի դրոշից ։
2015 թվականի օգոստոսի 26-ին Վիրջինիայում տեղի ունեցավ WDBJ7 հեռուստաալիքի լրագրողներ Էլիսոն Փարքերի և Ադամ Ուորդի սպանությունը։ Մարդասպանը՝ Լլի Վեստեր Ֆլենագանը, ով ավելի ուշ ինքնասպան եղավ, հանցագործության կատարումից մի քանի ժամ առաջ ֆաքսով ABC News հեռուստաալիքի խմբագրություն էր ուղարկել 23 էջանոց մանիֆեստ, որում հայտնել էր, որ իր արարքը արձագանքն է եղել Չարլսթոնում տեղի ունեցածին ։
Շեպելևկա (այլ կիրառումներ)
Շեպելևկա, կարող է վերաբերել՝
Գեորգի Մուրզա
Գեորգի Ստեփանի Մուրզա (ապրիլի 16 (29), 1910, Երևան - ), խորհրդային ճարտարապետ։ ՀԽՍՀ վաստակարար շինարար (1965)։
Կենսագրություն
1935 թվականին ավարտել է Երևանի պոլիտեխնիկական ինստիտուտը։ Հեղինակ է մի շարք բնակելի, հասարակական և արտադրական շենքերի, ինչպես և Պուշկինյան լեռնանցքի աղբյուր-հուշարձանի (1938)։ Հեղինակային խմբի կազմում մասնակցել է Երևանի 1950 և 1971 թվականների գլխավոր հատակագծերի, Երևանի կենտրոնական մասի հատակագծման և կառուցապատման նախագծի (համամիութենական մրցույթում՝ 1-ին մրցանակ, 1974) մշակմանը։ Կազմել է (հեղինակային խմբերի հետ) Երևանի բնակարանային, կուլտուր-կենցաղային և կոմունալ շինարարության առաջին հերթի տեղադրման նախագծերը՝ 1959—1965, 1966-1970, 1971—1975, 1976—1980 թթ․ համար, Լենինականի գլխավոր հատակագիծը (1930-ական թթ․), Երևանի մի շարք շրջանների և միկրոշրջանների կառուցապատման, ինչպես և ՀԽՍՀ ԳԱ բուսաբանական այգու հատակագծման նախագծերը։
Կատեգորիա:Հայ ճարտարապետներ Կատեգորիա:1910 ծնունդներ
Դորադինա (Մատու Գրոսու դու Սուլ)
Պատմություն
Քաղաքը հիմնադրվել է 1963 թվականի դեկտեմբերի 20-ին։
Վիճակագրություն
Կատեգորիա:Բրազիլիայի բնակավայրեր Կատեգորիա:Մատու Գրոսու դու Սուլ նահանգի բնակավայրեր Կատեգորիա:1956 թվականին հիմնադրված բնակավայրեր
Կալլավեռե
Կալլավեռե (Kallavere), գյուղ Էստոնիայի Հարյումաա նահանգի Յիելեհտմե շրջանում։
2011 թվականի տվյալներով գյուղում բնակվում էր 123 մարդ։
Պուբլիոս Ռուտիլիոս Ռուֆոս
Պուբլիոս Ռուտիլիոս Ռուֆոսը (մ.թ.ա. 158 - մ.թ.ա. 78 թթ.-ից հետո) հռոմեացի քաղաքական գործիչ, հռետոր և պատմաբան էր։ Նա եղել է Հուլիոս Կեսարի մեծ քեռին։ Ռուֆոսը եղել է Պուբլիոս Ռուտիլիոսի երրորդ երեխան, մյասունսերն էին Լուցիոսը և Ռուտիլիան (Կայոս Կոտայի մայրը)։ Ռուֆոսը սկսել է իր ռազմական կարիերան մ.թ.ա. 134 թ. որպես Սկիպիոն Աֆրիկացի կրտսերի անձնակազմի մեջ Նումանտինի պատերազմի ժամանակ։ Ռուգոսը ունեցել է հարուստ գիտելիքներ օրենքներից, և նույնիսկ աշխատություններ է գրել դրանց վերաբերյալ որոնցից որոշ պատառիկներ հասել են մինչև մեր ժամանակնները։ Նա նաև շատ լավ ծանոթ է եղել հունական գրականությանը։
(5386) Բաջաջա
(5386) Բաջաջա (Bajaja), աստերոիդ աստերոիդների հիմնական գոտում։ Հայտնաբերվել է 1975 թվականի հոկտեմբերի 1-ին Ֆելիքս Ագիլարի աստղադիտարանի կողմից Էլ Լիոնսիտոյում ։
Միջին հեռավորությունը Արեգակից կազմում է 2,241819 ա. մ., առավելագույնը մոտենում է 1,9322 ա. մ. հեռավորության վրա և հեռանում 2,5514 ա. մ. ։ Արեգակի շուրջ մեկ ամբողջական պտույտ է կատարում 1226,02 երկրային օրվա ընթացքում, իր ուղեծրով շարժվելով միջինում 0,293632 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,46° անկյուն։
Արտաքին հղումներ
Կատեգորիա:1975 թվականին հայտնաբերված աստղագիտական մարմիններ Կատեգորիա:Ֆելիքս Ագիլարի աստղադիտարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դամեն
Դամեն (Damiens), ֆրաանսիական ազգանուն։ Հայտնի կրողներն են՝
Դոբրոտիմոֆեևկա
Դոբրոտիմոֆեևկա (Добротимофіївка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Դոբրոտիմոֆեևկա գյուղում բնակվում էր 40 մարդ։ Բնակավայրը զբաղեցնում է 0,27 կմ² տարածք։ Բնակչության խտությունը կազմում էր 148,15 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Դոբրովելիչկովի շրջանի բնակավայրեր Կատեգորիա:Ուկրաինայի գյուղեր
Աղամ
XX դարի սկզբին ուներ ավելի քան 200 հայ բնակիչ։ Գյուղն ավերվել ու ամայացել է առաջին համաշխարհային պատերազմի տարիներին։
Բնակիչները զբաղվում Էին երկրագործությամբ այգեգործությամբ և անասնապահությամբ։
Աղամում կային եկեղեցի և նախակրթական վարժարան ։
Ծանոթագրություններ
Կատեգորիա:Արևմտյան Հայաստանի գյուղեր
Ռոկաֆորտե Լիգուրե
Ռոկաֆորտե Լիգուրե  (Roccaforte Ligure), կոմունա Իտալիայի Պիեմոնտ մարզի Ալեսանդրիա գավառում ։
Բնակչությունը կազմում է 183 մարդ (2008)։ Բնակչության խտությունը՝ 9 մարդ/կմ²։ Տարածքը կազմում է 21 կմ²։ Փոստային ինդեքս՝ 15060։ Հեռախոսային կոդ՝ 0143։
Արաքս (հանդես)
«Արաքս», գրական-գեղարվեստական կիսամյան պատկերազարդ հանդես։ Լույս է տեսել 1887-98 թվականներին, Պետերբուրգում։ Խմբագիր-հրատարակիչ՝ Սիմեոն Գուլամիրյան։
Շերշնի (այլ կիրառումներ)
Շերշնի, կարող է վերաբերել՝
Արաքս (հանդես)
Տպագրել է հասարակական-քաղաքական, հայագիտական, բանասիրական, տեղեկատվական, ազգագրական և այլ բնույթի հոդվածներ, հայ, ռուս և եվրոպացի գրողների ստեղծագործություններից, ներկայացրել նշանավոր արվեստագետների։ Ծանոթացրել է Հայաստանի բնությանը ։
Աղբյուրներ
Կատեգորիա:Ռուսաստանի հայկական հանդեսներ Կատեգորիա:Հայկական գրական պարբերականներ Կատեգորիա:Հայկական հայագիտական պարբերականներ
Ռյաբցևո (գյուղ, Վյազեմսկի շրջան)
Ռյաբցևո (Рябцево), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Բոլեխով
Բոլեխով (Боле́хів, գերմ. Bolechau, Bolechów), մարզային նշանակության քաղաք Ուկրաինայի Իվանո-Ֆրանկովսկի մարզում, Բոլեխովի քաղաքային խորհրդի կենտրոն։
Պատմություն
1918 թ.–ին Բոլեխովը նորից դառնում է Լեհաստանի մի մասը և միայն 1939 թ.–ին է մտնում ՈւԽՍՀ–ի կազմի մեջ ։
Քաղաքի զինանշանները
Բոլեխովի առաջին հայտնի զինանշանը, Ա. Գրեչիլոյի, Յու. Սավչուկի և Ի. Սվարնիկի հեղինակած «Ուկրաինայի քաղաքների զինանշանները» (Герби міст Украіни (XIV-Іпол.XX ст.) գրքի համաձայն, եղել է արծաթագույն խորապատկերի վրա Սուրբ Հովհաննեսի նկարը, ով աջ ձեռքով բռնել է մանուկ Հիսուսին, իսկ ձախ ձեռքով՝ արմավենու ճյուղեր։
Վլադիմիր Պանչենկոյի «Ուկրաինայի քաղաքների և ավանների զինանշանները» (Міські та містечкові герби Украіни) գրքում ասվում է, որ 1603 թ. Բոլեխովայի զինանշանը ունեցել է հետևյալ տեսքը՝ զինանշանի ընդհանուր խորապատկերը կարմիր։ Հերալդիկ վահանը ուղղահայաց գծով բաժանվում է երկու հավասար մասերը։ Ձախ մասում պատկերված է քաղաքային պատի քարե շարվածք, որի վրա առյուծ է առաջանում։ Աջ կողմում շուշան է պատկերված ։ Այս տարբերակը անուղղակիորեն հաստատվում է նաև այլ աղբյուրների կողմից, որոնցում ներկայացված են վաղ ժամանակներում թողարկված Բլոխեվի 1603 թ. զինանշանի տեսքով հուշանվերներ հանդիսացող պիտակների լուսանկարները։
1991 թվականին Բոլեխովի քաղաքային Խորհուրդի կողմից հաստատվեց քաղաքի նոր, առ այսօր գործածվող զինանշանը։ Նոր զինանշանը իրենից նորկայացնում է շագանակագույն մարտական վահան՝ զարդարված կաղնու վառ կանաչ տերևներով, որոնք վերին մասում ձևավորում են թագ։ Թագի երկու կողմերում պատկերված են աղավնիներ՝ երկնային արքայության խորհրդանիշերը։ Վահանը բաժանվում է 4 մասի։
Star Alliance
Ընդհանուր տեղեկություններ
Star Alliance-ի կենտրոնական գրասենյակը տեղակայված է Մայնի Ֆրանկֆուրտում, Գերմանիա ։ 2018 թվականի ապրիլի դրությամբ Star Alliance -ն ուղևորների թվով երեք համաշխարհային առաջատար ավիաընկերությունների դաշինքներից ամենամեծն է՝ 762,27 միլիոնով՝ առաջ անցնելով SkyTeam-ից (630 միլիոն) և Oneworld-ից (528 միլիոն) ։ «Երկրի միացման ճանապարհը» կարգախոսի ներքո այսօր Star Alliance-ն իր անդամ ավիաընկերությունների հետ սպասարկում է ավելի քան 725 միլիոն ուղևոր՝ օրական իրականացնելով շուրջ 18400 չվերթ դեպի 195 երկրների 1300 ուղղություններով ։ Star Alliance ավիաընկերությունների դաշինքի կառավարման ներքո է գտնվում 5033 ինքնաթիռից բաղկացած հսկա օդային նավատորմ, որոնք աշխարհի ավելի քան 1000 սրահներում ճանապարհորդներին ապահովում են բարձրակարգ սպասարկում ։ Դաշինքն ու նրա անդամներն աշխարհով մեկ ունեն շուրջ 1000 լաունջ սրահներ ։
Դաշինքի անդամ ավիաընկերություններ
Star Alliance դաշինքի մեջ ներառված են 26 ավիաընկերություններ ։ Դրանք են՝ Aegean Airlines, Air Canada , Air China , Air India , Air New Zealand , ANA , Asiana Airlines , Austrian , Avianca , Brussels Airlines , Copa Airlines , Croatia Airlines , EGYPTAIR , Ethiopian Airlines , EVA Air , LOT Polish Airlines , Lufthansa , Scandinavian Airlines , Shenzhen Airlines , Singapore Airlines , South African Airways , SWISS , THAI , TAP Air Portugal , Turkish Airlines և United Airlines.
Լոյալության պարգևատրումների ծրագրեր
Star Alliance-ն ունի երկաստիճան՝ Star Alliance Silver և Star Alliance Gold լոյալության պարգևատրումների երկաստիճան ծրագրեր. դրանք հիմնականում վերաբերում են օդանավակայանի լաունջ սրահներ մուտք գործելուն։ Անդամակցությունը հիմնված է անդամ ավիաընկերությունների կողմից առանձին առաջարկվող հաճախակի թռիչքների ծրագրերի վրա։ Անդամ ավիափոխադրողներից շատերը ունեն պրեմիում կարգավիճակ իրենց անհատական ավիաընկերության ծրագրով, որը գերազանցում է Gold կարգավիճակը, սակայն այս մակարդակները բոլորը խմբավորված են որպես Gold կարգավիճակ և ընդհանուր առմամբ ճանաչվում են Star Alliance-ի կողմից ։
Star Alliance Silver կարգավիճակը ցույց է տալիս, որ ուղևորը հավատարմություն է ցուցաբերել Star Alliance-ի անդամ ավիաընկերություններին և դաշինքի կողմից երկու արտոնություններ են ստանում, որոնք կարող են ավելի հարմարավետ դարձնել իրենց ճանապարհորդությունը։ Սա ներառում է առաջնահերթ ամրագրման սպասման ցուցակ և սպասման առաջնահերթություն օդանավակայանում։
Star Alliance Gold կարգավիճակը տրվում է այն հաճախորդներին, ովքեր հասել են անդամ ավիաընկերության հաճախակի թռիչքների ծրագրի ավելի բարձր մակարդակի։ Առավելություններից են առաջնահերթ ամրագրումների սպասման ցուցակը, օդանավակայանի սպասման ռեժիմը, գրանցումը և ուղեբեռի սպասարկումը. 20 կգ լրացուցիչ ստուգված ուղեբեռի թույլտվություն, և մեկնման օրը մուտք Star Alliance Gold սրահներ ՝ Star Alliance-ի նստեցման կտրոնի ներկայացմամբ։ Որոշ ավիաընկերություններ առաջարկում են նաև նախընտրելի նստատեղեր՝ գրանցման ժամանակ հաշվի առնելով ամրագրման դասի կոդը և ծանուցման ժամկետը, ինչպես նաև անվճար թարմացումներ՝ վաուչերի, վկայագրի կամ ավտոմատ վերազինման տեսքով ։ United Airlines -ը իր Gold անդամների համար ունի մուտքի սահմանափակում նահանգների իր լաունջ սրահներ. դրանք նախատեսված են միջազգային հեռահար թռիչքների ուղևորների համար. այլ փոխադրողների Gold անդամները ողջունվում են Միացյալ Նահանգների սրահներում, որոնք գործում են United Airlines -ի բոլոր երթուղիներում ։
Ծանոթագրություններ
Կատեգորիա:Ավիացիոն ալյանսներ Կատեգորիա:1997 հիմնադրված կազմակերպություններ
Լոսկուտովո (գյուղ, Տոմսկի քաղաքային օկրուգ)
Լոսկուտովո (Лоскутово), գյուղ Ռուսաստանի, Տոմսկի մարզի Տոմսկի քաղաքային օկրուգի կազմում։
Բնակչությունը 2012 թվականին գրանցված տվյալներով կազմում էր 3853 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տոմսկի մարզի Տոմսկի քաղաքային օկրուգի բնակավայրեր Կատեգորիա:1580 թվականին հիմնադրված բնակավայրեր
Դանիայի սպորտ
Սպորտը Դանիայում բազմազան է։ Ազգային սպորտը ֆուտբոլն է, առավել ուշագրավ արդյունքներն են այս ձևում վեց անգամ անընդմեջ Եվրոպայի առաջնության որակավորման փուլն անցնելն (1984-2004) և 1992 թ. առաջնությունում հաղթելն է։ Այլ էական նվաճումների թվում մտնում են հաղթանակը Կոնֆեդերացիաների գավաթում 1995 թվականին և 1998 աշխարհի առաջնության քառորդ եզրափակիչ հասնելը։
Հունվարի 2012 թ օրոք, հանդբոլի ազգային հավաքականը ներկայիս տիրող եվրոպական չեմպիոնն և Եվրոպայի առաջնության պատմությունում ամենից շատ մեդալներ նվաճած թիմն է ընդհանուր նվաճելով հինգ մեդալներ, որոնցից երկուսը ոսկե մեդալ (2008, 2012) և երեքը բրոնզե մեդալ (2002, 2004 և 2006 թ.)։
Դանիայի ազգային մարզադաշտը Պարկեն մարզադաշտն է։
Սուննի իսլամ
Սուննի իսլամ (ծագում է՝ أهل السنة Ահլ աս-Սուննա -  «սուննայի մարդիկ»), հետևորդների թվաքանակով իսլամի ամենամեծ հոսքը։ Սուննի իսլամը իր հերթին բաժանվում է մի շարք այլ փոքր հոսքերի, որոնք տարբերվում են աղոթքի կատարման պրոցեսով, այլակրոն մարդկանց նկատմամբ վերաբերմունքով, տոներով և այլն։
Թվաքանակով սուննի մուսուլմաններն այժմ կազմում են մեկ միլիարդ մարդ - բոլոր մուսուլմանների 90 %-ը ։
Անվան ծագում
Սուննի անվանումը ծագում է ահլ աս սուննա վալ ջամա‘ա ինքնանվանումից, որի առաջին մասը՝ ահլ աս սուննա, մատնանշում է Մուհամեդ մարգարեի և նրա հետնորդների ճանապարհի հետևում, քանի որ սուննա նշանակում է ճանապարհ։ Սուննի իսլամականների համար Ղուրանը և Սուննան համարվում են իրենց կրոնի նախահիմքը, նրանք տարբեր խնդիրներ լուծում են Ղուրանի այաթների (Ղուրանի կառուցվածքային նվազագույն միավոր) և հադիսների միջոցով, իսկ դրանց բացակայության դեպքում՝ սեփական վերլուծական մտքի միջոցով։ Անվանման երկրորդ մասը՝ վալ ջամա‘ա, ենթադրում է համայնքի և հետևորդների կողմից մարգարեի առաքելության ճանաչումը և նրա մեթոդի հետևումը տարբեր հարցեր լուծելու ժամանակ։ Առաջին անգամ ջամա‘ա եզրը հայտնի է դարձել Հասան իբն Ալիի կողմից Մուավիայի խալիֆայության տիրապետության շրջանում։ Քաղաքացիական պատերազմի ավարտի տարին պատմության մեջ մտել է միասնության տարի (սանաթ ալ ջամա‘ա) անվանումով։
Պատմություն
Մուհամմադ մարգարեի և առաջին երեք ուղղահավատ խալիֆների կյանքի ժամանակաշրջանում մուսուլմանական համայնքը (ումմա) եղել է միասնական։ 656 թվականին Ուսման խալիֆի սպանությունից հետո մուսուլմանական համայնքում տարաձայնություններ են առաջացել, որն ավելի է խորացել Ալի իբն Աբի Տալիբի և Մուավիայի հակամարտության ժամանակ։ Խալիֆայության ընդարձակումից հետո որոշ ժողովուրդներ, որոնք ընդունել էին իսլամ, փորձել են իսլամական հավատի դոկտրինայի մեջ մտցնել իրենց նախկին հավատալիքների տարրեր։ Դա նպաստել է կրոնի հետևորդների շրջանում աղանդավորության ու ծայրահեղությունների զարգացմանը, որն էլ իր հերթին հանգեցրել է հասարակության տարանջատվածությանը։ Աղանդավորների ու ծայրահեղականների դեմ հանդես են եկել շատ հետևերդներ (թաբիիններ), որոնք կողմ են եղել հավասարակշռված ուղուն։ Այս ուղղության հիմնադիրներ կարելի է համարել Իբն Ումարային, Իբրահիմ ան Նահաիին, Հասան ալ Բասրիին, Աբու Հանիֆային և արաբ այլ աստվածաբանների։
Չափավորների համակարգման գործում մեծ դերակատարում է ունեցել երդվյալ սուննիական Հասան ալ Բասրին, որը ներկայացրել է քաղաքական հարցերի և աղանդավորության իր այդ տեսությունը։ Նա քննադատության է ենթարկել Օմայանների արքայատոհմի կառավարումը։ Հասան ալ Բասրին հայտնել է իշաանությունը պահպանելու արգելքի մասին, ինչը հակասում է Ղուրանի և սուննայի դրույթներին։ Այս հայտարարությունը նա արել է՝ հիմնվելով Մարգարեի մասին հադիսին, որտեղ արգելվում է ենթարկվել այն մարդկանց իշխանությանը, որոնք մեղք են գործում Ալլահի նկատմամբ։ Նա եղել է հանդուրժողականության և պասիվ դիմադրության կողմնակից՝ կոչ անելով հենվել Ալլահի օգնությանը, ոչ թե իշխողների նկատմամբ զինված դիմադրություն կազմակերպելուն։ Ընդ որում, մուսուլմանները պետք է գործեն միայն իսլամի աստվածաբան Ֆակիհի գրությունների համապատասաան՝ խուսափելով ինքնագործունեությունից։
Հասան ալ Բասրին նաև կոշտ դիրքորոշում է ունեցել մութազիլիականության հիմնադիր Վասիլ իբն Աթայի հանդեպ, որը ներկայացրել է մեծ մեղքեր գործած մարդկանց հանդեպ իր հայացքները։ Ծայրահեղական շիաների և հարիջիթների աշխարհայացքը, որոնք մեղք գործած մարդկանց համարում էին իսլամի գրկից դուրս եկածներ, նա նույնպես մերժել է։ «Հավասարակշռված» ուղղությունը և միասնական ու մաքուր հավատը մատնանշելու համար աղանդավորությունն ու քաղաքացիական դիմադրությունը Հասան ալ Բասրիի ժամանակաշրջանում կիրառել են ահլ ալ սուննա, ահլ ալ հակ, ահլ ալ ջամա‘ա, ահլ ալ հադիս եզրերը։ Ահլ ալ սուննա եզրն առաջին անգամ կիրառել է Իբն Սիրինը (մահացել է 728 թվականին), որը սկսել են կիրառել մուսուլմանների ուղղահավատ մեծամասնությունը նշելու համար։ Սուննի իսլամականների համար կիրառվել է նաև ահլ ալ հակ վա լ ջամա‘ա եզրը, որ ներմուծել է Աբու ալ Լեյս աս Սամարղանդին (մահացել է 898 թվականին)։ Սկսած երկրորդ դարից՝ հիջրան մատնանշելու համար սուննիականները կիրառել են նաև ահլ ալ հակ ալ իստիկամա, ահլ աս սուննա վա ն նակլ, ասհաբ ալ հադիս անվանումները։ Ավելի ուշ Մուհամմադ մարգարեի ուղու հետևորդ մուսուլմանների մեծամասնությունը նշելու համար կիրառվել է ահլ աս սուննա վալ ջամա‘ա եզրը, որն առաջին անգամ հանդիպում է Աբու ալ Լեյս աս Սամարղանդիի «Աշ Շարհ ալ ֆիկհ ալ աքբար» աշխատությունում։
Տարածում
Փյու հետազոտական կենտրոնի (Pew Research Center) տվյալներով 2010 թվականին աշաարհում գոյություն է ունեցել 4.62 միլիարդ մուսուլման, որի 85-90 %-ը պատկանել է սուննի ուղղությանը ։
Սուննի իսլամի առանձնահատկություններ
Սուննի իսլամը շեշտադրում է կատարում Մուհամմադ մարգարեի սուննայի (այստեղ ներկայացված են նրա գործունեությունը, խոսքերը) հետևմանը, ավանդույթների պահպանմանը, համայնքի մասնակցությանը խալիֆի ընտրությանը։ Սուննի իսլամին պատկանելու հիմնական բաղադրիչներն են.
Հադիսաբանություն
Իսլամի տարածման առաջին դարերում հադիսների մեծ մասը, որոնցից բաղկացած է Սուննան, տարածվել են բանավոր եղանակով առաքյալների կողմից, որոնք վերապատմել են Մուհամմադ մարգարեի խոսքերն ու մեկնաբանել նրա գործերը, իսկ աշակերտներն իրենց հերթին մեկնել են խալիֆայության տարբեր անյուններ։ Սակայն երբ իսլամի հետևորդները կրոնի տարածման հետ սկսել են ցրվել խալիֆայության տարբեր անկյուններ, և իրենց թիվն էլ զգալիորեն պակասել է, մեծ ուշադրություն է տրվել հադիսներին և նրանց գրավոր պահպանությանը։ Հադիսների առաջին ժողովածուն, որտեղ դրանք դասակարգված են ֆիկհի (վարքի մուսուլմանական հայեցակարգ) տարբեր բաժիններում, եղել է իմամ Մալիկ ալ Մուվատի ժողովածուն, իսկ առաջինը, ով դասակարգել է հադիսներն անուններով, եղել է Աբու Դաուդը։
Կուտուբ աս Սիտան համընդհանուր ճանաչում ունի սուննի իսլամականների կողմից։ Դրա կազմի մեջ մտնում են.
Ինչ վերաբերում է Կուտուբ աս Սիտայի արժանահավատությանը, սուննիականները նախապատվությունը տալիս են Ալ Բուհարիի և Մուսլիմի հադիսներին, իսկ այլ ժողովածուներում հիշատակված մի քանի այլ հադիսների կապակցությամբ կան տարաձայնություններ։
Արտաքին հղումներ
* Կատեգորիա:Իսլամ Կատեգորիա:Իսլամի ճյուղեր Կատեգորիա:Մուսուլմաններ Կատեգորիա:Աշխարհի կրոններ
Շևչենկի (այլ կիրառումներ)
Շևչենկի, կարող է վերաբերել՝
Մարքիզ դը Լաֆայետ
Մարի Ժոզեֆ Պոլ Իվ Ռոշ դյու Մոտիե, մարքիզ դը Լա Ֆայետ (Լաֆայետ ). ֆրանսերեն՝ Marie Joseph Paul Yves Roch Gilbert du Motier, Marquis o Lafayette , ֆրանսիական և ամերիկյան քաղաքական գործիչ, երեք հեղափոխությունների նշանավոր մասնակից՝ ԱՄՆ-ի Անկախության պատերազմի, Ֆրանսիական մեծ հեղափոխության և 1830 թվականի հուլիսյան հեղափոխության։ Ազգային հերոս է համարվում և՛ Ֆրանսիայում, և՛ ԱՄՆ-ում։ Նրան անվանում են նաև «երկու աշխարհների հերոս» (Le Héros des Deux Mondes) : Եզակի օտարերկրացիներից է, ում շնորհվել է ԱՄՆ-ի պատվավոր քաղաքացու կոչում։ Եղել է արիստոկրատ և մասոն ։ Ալֆոնս դը Լամարտինը, բնութագրելով Լաֆայետին, ասել է, որ նա իր մասնակցած հեղափոխություններին ու ժողովրդավարությանը հաղորդել է իր բնավորության էական գիծը՝ ազնվություն ։
Կենսագրություն
1777 թվականից կամավոր մասնակցել է անգլիացիների դեմ ամերիկյան գաղութաբնակների մղած անկախության պատերազմին։ Ջորջ Վաշինգտոնը նրան վստահել է ազատագրական բանակներից մեկի հրամանատարությունը, շնորհել գեներալի կոչում։ Լաֆայետի ղեկավարած բանակը առանցքային դեր է խաղացել Յորքթաունի 1781 թվականի ճակատամարտում, որտեղ վճռվել է Անկախության պատերազմի ելքը։
Ֆրանսիական մեծ հեղափոխության ժամանակ վերադառնալով հայրենիք՝ գեներալ Լաֆայետը դարձել է արիստոկրատ կարևոր առաջնորդներից մեկը։ Եղել է Գլխավոր շտատների անդամ, այնուհետև՝ Փարիզի ազգային գվարդիայի հրամանատար։ 1791 թվականի հուլիսի 17-ին ազգային գվարդիան նրա հրամանատարությամբ հարձակվել է Մարսյան դաշտում (հրապարակում) բողոքի ստորագրահավաք կատարող անզեն ամբոխի վրա, սպանել շուրջ 50 մարդու, որի հետևանքով Լաֆայետի ժողովրդականությունը լուրջ հարված է ստացել։ Հետագայում նա որպես բանակի հրամանատար մասնակցել է Ավստրիայի դեմ պատերազմին։ 1792 թվականի հունիսի 28-ին յակոբինյան ակումբը ջախջախելու և պետական հեղաշրջում կատարելու անհաջող փորձ է կատարել, որից հետո Ազգային ժողովը նրան զրկել է բանակի հրամանատարությունից, և նա, իր շտաբով հանդերձ, անցել է ավստրիացիների կողմը։ Վտարանդության մեջ գտնվելու ժամանակ բանտ է նետվել Ավստրիայում և Պրուսիայում։ Իշխանության եկած Նապոլեոնը 1799 թվականին ազատել է նրան բանտից, թույլատրել, որ վերադառնա հայրենիք։ 1830 թվականի հուլիսյան հեղափոխության ժամանակ Լաֆայետը եղել է ազգային գվարդիայի հրամանատարը, եռանդուն կերպով պաշտպանել Լյուդովիկ Ֆիլիպ Առաջին արքային, հետագայում միացել է ընդդիմությանը։
Արտաքին հղումներ
Կատեգորիա:Ամերիկյան փիլիսոփայական ընկերության անդամներ
Շուշիի շրջան (Արցախ)
Շուշիի շրջան, Արցախի Հանրապետության 8 շրջաններից մեկն է։ Շուշիի շրջանի մակերեսը կազմում է 381 կմ², բնակչությունը՝ 4.324 մարդ (2005 թ. )։ Շրջկենտրոնը Շուշի քաղաքն է՝ 1918-1920 թթ. Արցախի ինքնահռչակ պետության մայրաքաղաքը։ Մակերևույթն ամբողջապես լեռնային է և ծածկված անտառներով և թփուտներով։ Նրա հարավային՝ Հադրութի շրջանին սահմանակից հատվածում վեր է խոյանում Քիրս լեռը, որի ամենաբարձր գագաթը՝ Մեծ Քիրսը, ունի 2748 մ բարձրություն ։ Շրջանի տարածքով են անցնում Կարկառ գետի արևելյան վտակը՝ Շուշինկան և արևմտյան վտակ Ղայբալին։ Շրջանի գեղատեսիլ վայրերից է Հունոտի կիրճը։
Շուշիի շրջանը հյուսիս-արևելքում սահմանակցում է Ասկերանի, հարավ-արևելքում Մարտունու, արևմուտքում՝ Քաշաթաղի շրջաններին, հյուսիս-արևելքում՝ Ստեփանակերտ քաղաքին։
2009 թվականի տվյալներով Շուշիի շրջանում կա 8 գյուղական բնակավայր, որոնք միավորված են 6 համայնքներում և մեկ քաղաքային համայնք՝ Շուշի քաղաքը ։
Պատմություն
Շուշին 1752 թվականից սկսած եղել է հանրահայտ բերդ-ամրոց, իսկ 1840 թվականից՝ քաղաք։ 1916 թվականին Շուշիի բնակչությունը կազմել է 43,5 հազար, որի գերակշիռ մասը հայեր էին։ Հետագայում բնակչությունը շեշտակիորեն նվազել է, և 1920 թվականին կազմել 35 հազ․ մարդ։ 1988-1990 թթ․ Ադրբեջանի կողմից քաղաքը բնակեցվել է զգալի թվով ադրբեջանցիներով։ Շուշին հայ ազատամարտիկների կողմից ազատագրվեց 1992 թվականի մայիսի 9-ին։
Շուշիի շրջանը ԼՂԻՄ-ի ժամանակ
Շուշիի շրջանը զբաղեցրել է ԼՂԻՄ հարավարևմտյան հատվածը՝ Ղարաբաղի լեռնաշղթայի կենտրոնական մասում։ Եղել է մարզի ամենափոքր շրջանը և զբաղեցրել է 0,3 հազար կմ2։ Եթե Շուշիի շրջանի հողային ֆոնդը 1988-ին կազմել է շուրջ 30 հազար հա, որից վարելահողեր՝ 3,7 հազար հեկտար, այգիներ՝ 103 հեկտար, խոտհարքեր՝ 330 հեկտար, արոտավայրեր՝ 16,7 հազար հեկտար, անտառներ՝ 8,3 հազար հեկտար ։ Ապա 2016 թ. տվյալներով Շուշիի շրջանի գյուղատնտեսական նշանակության հողերը կազմում են 12484,83 հա, որից 133,0 հա վարելահողեր են, 26,80 հա բազմամյա տնկարկներ, 548,56 հա խոտհարքեր, 11188,15 հեկտար արոտավայրեր և 588,34 հեկտար այլ հողեր։ Գյուղատնտեսության առաջատար ճյուղն էր անասնապահությունը։ Արդյունաբերական ձեռնարկներ կային Շուշի քաղաքում և Քարին տակ գյուղում։ 1987 թ. տվյալներով Շուշիի շրջանում կար 27 գյուղական և 1 քաղաքային բնակավայր։ Գյուղական բնակավայրերից կարելի էր թվարկել Քարին տակը, Մեծ Շենը, Հին Շենը, Տասը Վերստը, Լիսագորը, Կանաչ Թալան, Մեծ և Փոքր Խերխանները, Խալֆալին, Ղայբալուն, Շռլանը, Մալի Բեյլուն, Նաբիլար և այլն։ Այլազգիներով բնակեցված վերոհիշյալ գյուղերի մեծ մասն ուներ 5-7 տուն։
Վարչատարածքային բաժանում և բնակավայրեր
Շուշիի շրջանը կազմված է քաղաքային և գյուղական համայնքներից ։ Ներկայում շրջանի 3 բնակավայր, այդ թվում՝ Շուշի քաղաքը, գտնվում է Ադրբեջանի զինված ուժերի վերահսկողության ներքո    ։
Շուշիի շրջանն ունի 7 համայնք, որոնք իրենց մեջ ներառում են 11 բնակավայրեր։ Դրանք են ՝
Կլիմա
Շուշին գտնվում է Ղարաբաղի լեռնաշղթայի արևելյան նախալեռնային փոքր սարահարթի վրա, ծովի մակարդակից 1350-1500 մ բարձրության վրա։ Ընդհանոր առմամբ Շուշին բնութագրվում է մեղմ կլիմայական պայմաններով։ Օդի հուլիսյան միջին ջերմաստիճանը կազմում է +19 °C, իսկ հունվարյանը՝ —1,5 °C։ Մեղմ կլիման, լեռնային մաքուր օդը, շրջապատի գեղեցկությունն ու հանքային ջրերի պաշարները Շուշին դարձրել են առողջարանային, հանգստյան ու զբոսաշրջության կենտրոն ։
Ծանոթագրություններ
Կատեգորիա:Շուշիի շրջան
Սարայ (Ռեսեն)
Սարայ, պատմական նեոդասականության ոճի շինություն է Ռեսեն քաղաքում ։ Այն կառուցվել է 20-րդ դարի սկզբին, տեղացի օսմանացի բեյ Ահմեդ Նիյազի կողմից։ Այն եզակի է իր ճարտարապետական ոճով Մակեդոնիայում ։
"Սարայ" անվանումը գալիս է թուրքերեն սարայ (saray) բառից, որը նշանակում է՝ "պալատ". ։ Շենքն այժմ տուն թանգարան է, պատկերասրահ և գրադարան ։
Նկարագրություն
Սարայը կառուցվել է նեոդասականության ճարտարապետական ոճով։ Շենքը սիմետրիկ է, ավելի բարձր կենտորանական մասով, որի բարձրությունը կազմում է 25 մ և ունի երկու թև։ Այն ունի նկուղ, հիմնական հարկ, երկրորդ հարկ և ձեղնահարկ, ինչպես նաև ունի 4,800 քմ տարածք։
Շենքի արտաքին պատերը 40 սմ-ից մինչև 85 սմ հաստություն ունեն։ Դրանք պարունակում են հարուստ քանդակագործական գործեր, հատկապես ճակատային մասում։ Սկզբում տանիքը պատրաստաված էր փայտից, սակայն 1982  թվականի վերանորոգման ժամանակ այն փոխարինվեց պողպատե պրոֆիլներով։
Պատմություն
Ահմեդ Նիյազ Բեյը, որը առաջադեմ և հավանաբար Երիտթուրքական հեղափոխության անդամ էր, 19-րդ դարի ավարտին և 20-րդ դարի սկզբին Ռեսեն շրջանի բեյն էր ։ Նա ցանկանում էր ֆրանսիական ոճով կալվածք ունենալ, գուցե Վերսալից բացիկ ստանալուց հետո ։
Բալկանյան պատերազմներից հետո այն մի քանի տարբեր գործառույթներ է կատարել մի քանի տարբեր կազմակերպությունների համար։ Այն օգտագործվել է Սերբիայի թագավորության կողմից տեղական վարչական նպատակների համար, այնուհետև Հարավսլավիայի թագավորության կողմից։ Երկրորդ համաշխարհային պատերազմի ժամանակ շենքը օգտագործվել է օկուպացիոն ուժերի կողմից։ Պատերազմից հետո այն օգտագործվել է որպես Ռեսեն քաղաքի քաղաքապետարան, իսկ ավելի ուշ որպես թանգարան և պատկերասրահ, որն այն մնացել է մինչև այսօր ։
Շենքի տանիքը վերանորոգվել է երկու անգամ, մեկ անգամ 1982 թվականին և մյուսը 2005 թվականին ։
Կալեմյաե
Կալեմյաե (Kallemäe), գյուղ Էստոնիայի Սաարեմաա նահանգի Վալյալա շրջանում։
Սարայ (Ռեսեն)
Ընթացիկ կիրառում
Սարայը այսօր օգտագործվում է որպես Դրագի Տոզիժայի (Dragi Tozija) մշակութային տուն, Keraca Visulčeva պատկերասրահ և գրադարան ։
Կալեմյաե
2011 թվականի տվյալներով գյուղում բնակվում էր 39 մարդ։
Սարայ (Ռեսեն)
Ընթացիկ կիրառում
Դրագի Տոզիժայի (Dragi Tozija) մշակութային տունը հանդիսանում Մակեդոնիայի թանգարանի մասնաճյուղը ։ Այստեղ նաև անց են կացվում գրական ընթերացանություններ և այլ մշակութային իրադարձություններ ։
Կալեմյաե
Արտաքին հղումներ
Կատեգորիա:Էստոնիայի Սաարեմաա նահանգի Վալյալա շրջանի բնակավայրեր Կատեգորիա:Էստոնիայի գյուղեր
Սարայ (Ռեսեն)
Ընթացիկ կիրառում
Գործում է պատկերասրահ, որում նարկայացված են նկարիչուհի Կերաջա Վիսուլչևայի բազում գործեր ։ Գրադարանը գործում է 1940 թվականից սկսած։ Այժմ այն ունի ավելի քան 31 000 գիրք ։
Աստերոիդների ցանկ (193401-193500)
Աստերոիդների ցանկ (193301-193400) * Աստերոիդների ցանկ * Աստերոիդների ցանկ (193501-193600)
|} Աստերոիդների ցանկ (193301-193400) * Աստերոիդների ցանկ * Աստերոիդների ցանկ (193501-193600)
Ամեն ոք իր համար, իսկ Աստված՝ բոլորին դեմ
Ամեն ոք իր համար, իսկ Աստված՝ բոլորին դեմ (Jeder für sich und Gott gegen alle), նկարահանվել է Վեռներ Հերցոգի կողմից՝ 1974 թվականին։ Ֆիլմը Կասպար Հաուզերի՝ իրական դեռահասի ֆիլմ-կենսագրությունն է, ով անհայտ վայրից հայտնվել էր Նյուրնբերգում 1828 թվականին և հինգ տարի հետո սպանվել էր՝ անբացատրելի պատճառներով։ Կաննի փառատոնի ժյուրին 1975 թվականին այս ֆիլմը արժանացրել է գրան պրիի ։ Ամերիկայում այն մեծ էկրաններ դուրս եկավ «Կասպար Հաուզերի գաղտնիք» անվանմամբ (անգլ.՝ The Enigma of Kaspar Hauser)։ 2002 թվականի օգոստոսին Anchor Bay Entertainment-ը թողարկեց ֆիլմի DVD տարբերակը՝ ռեժիսորի մեկնաբանություններով ։
Հայտնի պատմության հետ առնչվելիս՝ Հերցոգը, ինչպես երևում է ֆիլմի անվանումից, պրոյեկցում է այն Աստծուն ցուցաբերած ցանկացած մարդու վերաբունքին, որի արդյունքն էր՝ «Արարչի և իր արարածների հզոր առեղծվածային զգայախաբությունը» ։
Սյուժե
Բրունո Ս.-ն, ով իր կյանքի մեծ մասը անցկացրել է մտավոր հետամնացների համար նախատեսված ապաստարանում, իր առաջին ֆիլմում խաղացել է Կասպար Հաուզերի դերը՝ այն մարդու, ով իր նման, մանուկ հասակից ապրել է նկուղում՝ չպատկերացնելով այլ մարդկանց գոյության մասին և միայն իմացել է գաղտնի անծանոթին, ով իր համար ուտելիք է բերել։
1828 թվականին այդ մարդը թողել է Կասպարին Նյուրնբերգի փողոցներից մեկում ասելով. «Սպասիր, ես կվերադառնամ»։
Բարեհոգի գրող Դաումերը թողնում է Կասպարին իր տանը ապրել։ Նա իրեն սովորեցնում է մարդկային հանրակեցության հիմունքները։ Կասպարին հաջողվում է շատ բան սովորել, բայց նրա տրամաբանության և կրոնի հանդեպ ունեցած պատկերացումը արմատական առումով տարբերվում է հասարակությունում ընդունվածներից։ Եվ բառերի լեզվից նա նախընտրում է երաժշտության լեզուն...
Անցավ մի քանի տարի և Կասպարի կյանքում հայտնվեց ևս մեկ գաղտնի անծանոթ։ Նրա հետ հանդիպելուց հետո գլխավոր հերոսին գտնում են նկուղում։ Ուշքի գալով՝ Կասպարը ևս մեկ անգամ ստիպված է լինում պաշտպանել իրեն՝ անծանոթի հարձակումից։ Ստացված վնասվածքից նա մահանում է։
Մշակութային ակնարկներ
Ֆիլմում տեղ գտած համայնապատկերներն հիշատակված են Վ. Գ. Զեբալդի «Էմիգրանտներ» վեպում. «Տեսախցիկը տեղաշարժվում է ձախ, նկարագրելով լայն կամարը, և ցույց է տալիս բարձրադիր լեռնաշխարհի համայնապատկերը՝ լեռնային բարձունքներով։ Ամենից շատ այն հիշեցնում է հնդկական համայնապատկերը՝ աշտարակներով, որ նման էին մեհյանների, և տաճարների՝ տարօրինակ եռանկյունաձև ճակատների՝ անտառների կանաչներում» ։
Արտաքին հղումներ
Կատեգորիա:1974 ֆիլմեր Կատեգորիա:Գերմանական ֆիլմեր Կատեգորիա:Անգլերեն ֆիլմեր Կատեգորիա:Գերմաներեն ֆիլմեր
Դամմետ (այլ կիրառումներ)
Դամմետ (Dummett), անուն, տարածված է ազգանուններում։
Ֆինլանդիայի ֆուտբոլի ազգային հավաքական
Ֆինլանդիայի ֆուտբոլի ազգային հավաքական, ֆուտբոլի ազգային հավաքական, որը ներկայացնում է Ֆինլանդիան միջազգային խաղերում։ Վերահսկվում է Ֆինլանդիայի ֆուտբոլային միության կողմից։ Գլխավոր մարզիչն է Միկսու Պատելայնենը։
Արտաքին հղումներ
Կատեգորիա:Եվրոպայի ֆուտբոլի ազգային հավաքականներ
Լատիներեն արտահայտությունների ցանկ «S»
S
Locució llatina Latinske ord og vendinger Liste de locutions latines Daftar frasa Latin Locuzioni latine Lijst van Latijnse spreekwoorden en uitdrukkingen Listă de locuțiuni în limba latină Seznam latinskih izrekov Lista över latinska ordspråk och talesätt
Դրուժելյուբովկա (գյուղ, Դոբրովելիչկովի շրջան)
Դրուժելյուբովկա (Дружелюбівка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Դրուժելյուբովկա գյուղում բնակվում էր 519 մարդ։ Բնակավայրը զբաղեցնում է 1374 կմ² տարածք։ Բնակչության խտությունը կազմում էր 377,73 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Դոբրովելիչկովի շրջանի բնակավայրեր Կատեգորիա:Ուկրաինայի գյուղեր Կատեգորիա:1720 թվականին հիմնադրված բնակավայրեր
Լոսմինո (գյուղ, Վյազեմսկի շրջան)
Լոսմինո (Лосьмино), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 65 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Թիկնապահը Պեկինից
«Թիկնապահը Պեկինից» (中南海保鑣, The Bodyguard from Beijing), հոնկոնգյան մարտաֆիլմ։ Գլխավոր դերում հանդես է եկել Ջեթ Լին։
Սյուժե
Ալանը Չինաստանի Ժողովրդական Հանրապետությունում տեղակայված միջազգային թիկնապահների միության ամենահեռանկարային անդամներից մեկն է։ Նրան վարձում է հոնկոնգյան գործարար Ջեյմս Սուն՝ իր ընկերուհի Միշելին պաշտպանելու համար։ Վերջինս մաֆիայի կատարած սպանության միակ ողջ վկան էր։ Այնուամենայնիվ, Միշելի և Ալանի հարաբերությունները հարթ չէին ընթանում, քանի որ Միշելն իրեն զգում էր, ասես, տնային կալանքի տակ, իսկ Ալանը դժգոհ էր, որ իրեն չեն ընդունել թիկնապահների թիմ՝ Միշելին պաշտպանելու պարտավորության պատճառով։
Ի վերջո Միշելը փախչում է Ալանից և գնում առևտրի կենտրոն։ Նա չգիտի, որ առևտրի կենտրոնը լի է մաֆիայի վարձկաններով։ Երբ մարդասպանները փորձում են տանել Միշելին, փոխհրաձգություն է սկսվում, սակայն հայտնվում է Ալանը և պաշտպանում նրան՝ մեկը մյուսի հետևից սպանելով մարդասպաններին։ Նրանցից մեկը, որը ներկայացել էր որպես ոստիկան, մարդասպան Վոնի փոքր եղբայրն էր։ Նա երդվում է վրեժ լուծել Ալանից` եղբոր մահվան համար։
Միևնույն ժամանակ Միշելը երախտապարտ է իր թիկնապահին, նրա մեջ զգացմունքներ են առաջանում Ալանի նկատմամբ։ Նրանք մտերմանում են, քանի որ սկսում են ավելի լավ հասկանալ միմյանց։ Չնայած աղջկա բացահայտ զգացմունքներին՝ Ալանը ստիպված է մերժել նրան, քանի որ նրան պաշտպանելու պարտավորություններ ունի։
Վոնը վարձկանների խմբի հետ հարձակվում է պենտհաուսի վրա, սկսվում է փոխհրաձգություն։ Ի վերջո, Ալանը պատժում է հարձակվողների մեծ մասին, սակայն Միշելի կրտսեր եղբայրը՝ Բիլլին, ոտքի վնասվածք է ստանում։ Վիրավորելով Բիլլին՝ Վոնը թաքնվում է։ Ջեյմսը գալիս է տուն։ Այդ ժամանակ Վոնը վերցնում է իր զենքը։ Ուղղելով այն Միշելի վրա՝ հարցնում է տղամարդկանց, թե ով է պատրաստ զբաղեցնել նրա տեղը։ Ջեյմսը փորձում է համոզել մարդասպանին չկրակել՝ առաջարկելով վճարել, բայց Վոնը հրաժարվում է։ Ալանն իր մարմնով փակում է Միշելին և երկու գնդակ ընդունում, սակայն կրծքից հանում է դանակը և սպանում Վոնին։
Ջեյմսը Միշելին տանում է Չինաստան։
Արտադրություն և թողարկում
Նկարահանումներն անցկացվել են Հոնկոնգում ։ Ֆիլմը վարձույթով թողարկվել է 1994 թվականի հուլիսի 28-ին ։ Արտադրության ավարտից հետո ֆիլմը արգելվել է Չինաստանի Ժողովրդական Հանրապետությունում։ Այնուամենայնիվ, Ջեթ Լին հանդես է եկել իր ֆիլմերի գրաքննության դեմ ։
Անվանակարգեր
«Hong Kong Film Awards» 14-րդ մրցանակաբաշխության ժամանակ (1995 թվական) ֆիլմն առաջադրվել է լավագույն խորեոգրաֆիա անվանակարգում (Կորի Յուն, Յուն Տակ) ։
Արտաքին հղումներ
Կատեգորիա:1994 ֆիլմեր Կատեգորիա:Կորի Յուենի ֆիլմեր Կատեգորիա:Մարտաֆիլմեր
Համլետավան
Համլետավան, գյուղ Սյունիքի մարզի Կապան համայնքում։ Համլետավանը գտնվում է Շղարշիկից արևմուտք, Ներքին Գիրաթաղից արևելք
Անվանակոչվել է Համլետավան՝ ի պատիվ հայ զինվոր Համլետ Քոչարյանի ։
Ռոկետա Լիգուրե
Ռոկետա Լիգուրե  (Rocchetta Ligure), կոմունա Իտալիայի Պիեմոնտ մարզի Ալեսանդրիա գավառում ։
Բնակչությունը կազմում է 224 մարդ (2008)։ Բնակչության խտությունը՝ 22 մարդ/կմ²։ Տարածքը կազմում է 10 կմ²։ Փոստային ինդեքս՝ 15060։ Հեռախոսային կոդ՝ 0143։
Կոմունայի հովանավոր սրբերն են Հովակիմն ու Աննան։ Տոնը նշվում է հուլիսի 26-ին։
Հաջիրա
Հաջիրա (हिजड़ा), երրորդ սեռի մարդիկ, Հաջիրա կամ տրանսգենդեր։ Հաջիրաները Հնդկաստանի, Բանգլադեշի, Նեպալի քաղաքացիներ են և Հինդու կրոնում համարվում են սուրբ էակներ, որոնք ապրում են երկրի վրա։ Հաջիրաները ամորձատված տղամարդիկ են, որոնք հագնվում են կնոջ նման։ Հարավային Ասիայում նրանց համարել են երրորդ սեռ․ ո՛չ կին, ո՛չ տղամարդ։ Հնդկաստանում և շատ պետություններում նրանք հավասար են հոգևորականի (գուրուի), Հարավային Ասիայում ապրում է մոտավորապես 5 մլն հաջիրա։ Հաջիրաները ունեն պաշտամունքի կարգավիճակ, հասարակ հնդիկի համար հաջիրա տեսնելը օրհնվելու նման մի բան է, կանայք տեսնելով հաջիրա խոնարհվում են նրանց առջև և օրհնություն խնդրում, եթե հաջիրան ինչ որ մի բան է ասում, հասարակ մարդիկ անմիջապես պետք է ենթարկվեն նրա կամքին։ Հաջիրաներին նվիրված բազմաթիվ ֆիլմեր և գրքեր են գրվում։ Ըստ Հինդու կրոնի Հաջիրաների մեջ ապրում է Շիվա Աստվածը։
Կատեգորիա:Կաստաներ
Ահմեդ Մուսա
Ահմեդ Մուսա (Ahmed Musa, ), նիգերիացի ֆուտբոլիստ, «Ան Նասր» ակումբի և Նիգերիայի հավաքականի հարձակվող։ Եղել է Նիգերիայի հավաքականի ամենաերիտասարդ ավագը նրա ամբողջ պատմության ընթացքում (նշանակվել է թիմի ավագ 22 տարեկան և 362 օրականում)։
92 (թիվ)
92 (իննսուներկու), բնական թիվ է
Ահմեդ Մուսա
Վաղ տարիներ
Ահմեդ Մուսան ծնվել է 1992 թվականի հոկտեմբերի 14-ին Նիգերիայի Ջոս քաղաքում։ Ֆուտբոլով զբաղվել սկսել է «Ամինչի» ֆուտբոլային ակադեմիայում։
Կարիերան Նիգերիայում
2008 թվականին Ահմեդ Մուսան վարձավճարային հիմունքներով հանդես է եկել Ջոսի բժշկական համալսարանի JUTH թիմում, որի կազմում մասնակցել է 18 խաղի՝ չորս անգամ գրավելով հակառակորդի դարպասը։ 2009 թվականին վարձավճարային հիմունքներով տեղափոխվել է «Կանո Փիլարս»։ 2009/10 մրցաշրջանում նա ակումբի կազմում մասնակցել է 25 խաղի և խփել 18 գոլ՝ սահմանելով Նիգերիայի առաջնության նոր ռեկորդ մեկ մրցաշրջանում խփած գոլերի քանակով։ Սակայն մրցաշրջանի ավարտին նրա ցուցանիշը գերազանցել է նիգերիացի մեկ այլ հարձակվող՝ Ջուդե Անեկեն, որը խփել է 20 գոլ։
«ՎՎՎ-Վենլո»
Հոկտեմբերի 30-ին Ահմեդ Մուսան կատարել է իր նորամուտը թիմում։ Այդ օրը նրա ակումբն իր դաշտում ընդունել է «Գրոնինգենին»։ Հանդիպման 50-րդ րոպեին Մուսան վաստակել է 11 մետրանոց հարված, որն իրացրել է մարոկկոացի Ահմեդ Ահաաուին ։
2011 թվականի գարնանը «ՎՎՎ-Վենլոյի» մարզական տնօրեն Մարիո Քափթեյնը հայտնել է, որ ֆուտբոլիստով հետաքրքրվել են «Տոտտենհեմ Հոտսպուրը» և «Այաքսը»։
Մայիսի 1-ին՝ «Ֆեյենորդ» ակումբի դեմ խաղում Ահմեդ Մուսան ձևակերպել է դուբլ և կատարել մեկ գոլային փոխանցում, ինչի շնորհիվ նրա թիմը հաղթել է 3:2 հաշվով և խուսափել Նիդերլանդների Բարձրագույն լիգայից դուրս մնալուց։ 2010/11 մրցաշրջանում ֆուտբոլիստն ընդհանուր առմամբ «Վենլոյի» կազմում անցկացրել է 23 խաղ՝ աչքի ընկնելով հինգ գոլով ։
ԲԿՄԱ (Մոսկվա)
2012 թվականի հունվարի 7-ին «Վենլոն» հայտարարել է, որ պայմանավորվածություն է ձեռք բերել Մոկվայի ԲԿՄԱ ակումբի հետ Մուսայի տեղափոխության վերաբերյալ ։ Հունվարի 13-ին գործարքի մասին հայտարարվել է պաշտոնապես։ ԲԿՄԱ ակումբի պաշտոնական կայքում նշվել է, որ նիգերիացին ակումբի հետ կնքել է հինգ տարվա պայմանագիր ։ transfermarkt.de կայքի տվյալներով՝ տրանսֆերի համար մոսկովյան ակումբը վճարել է 5 մլն եվրո ։ ԲԿՄԱ-ում Ահմեդ Մուսան ստացել է «18» համարը։
Փետրվարի 21-ի Մուսան ԲԿՄԱ-ի կազմում կատարել է իր նորամուտը Չեմպիոնների լիգայում՝ մասնակցելով Մադրիդի «Ռեալի» դեմ խաղին (1:1)։ Խաղադաշտում նա անցկացրել է 64 րոպե, ինչից հետո Լեոնիդ Սլուցկին նրա փոխարեն դաշտ է դուրս բերել Սեկու Օլիսեին ։
Մարտի 3-ին «Զենիթի» դեմ խաղում Ահմեդ Մուսան կատարել է իր նորամուտը Ռուսաստանի Պրեմիեր լիգայում՝ խաղադաշտ դուրս գալով թիմի մեկնարկային կազմում։ Հանդիպման 68-րդ րոպեին նա դարձել է գոլի հեղինակ, որի շնորհիվ «բանակայինները» հավասարեցրել են խաղի հաշիվը՝ այն դարձնելով 2:2։ Խաղի 89-րդ րոպեին Մուսային փոխարինել է Կիմ Ին Սոնը ։
2012/13 մրցաշրջանի առաջին մասում Սեյդու Դումբիայի և Թոմաշ Նեցիդի լուրջ վնասվածքների պատճառով Մուսան դարձել է ԲԿՄԱ հիմնական կենտրոնական հարձակվող։ Հոկտեմբերի 10-ին «Կուբան» ակումբի դեմ խաղում նա փևակերպել է դուբլ։ Առաջնության գարնանային հատվածի առաջին իսկ խաղում նա գրավել է «Կռիլյա Սովետով» ակումբի դարպասը։ 2012/13 մրցաշրջանի ընթացքում նա խփել է 11 գոլ՝ դառնալով ԲԿՄԱ լավագույն ռմբարկու և առաջնության երրորդ ռմբարկու (Ռուսլան Մուխամետշինի հետ միասին)։ 2013/2014 մրցաշրջանում Ահմեդ Մուսան ԲԿՄԱ ակումբի կազմում հաղթել է Ռուսաստանի առաջնությունում և Սուպերգավաթի խաղարկությունում՝ ողջ մրցաշրջանի ընթացքում լինելով թիմի հիմնական կազմի խաղացող։ Ակումբային կարիերայում ունեցած հաջողությունը նրան թույլ է տվել ամրապնդել իր դիրքը Նիգերիայի ազգային հավաքականում, որի հետ մասնակցել է 2014 թվականի աշխարհի առաջնությանը, որտեղ դարձել է թիմի լավագույն ռմբարկու։
2015 թվականի հունիսի 1-ին Ահմեդ Մուսան երկարաձգել է ԲԿՄԱ-ի հետ կնքած պայմանագրի ժամկետը մինչև 2019 թվական ։
«Լեսթեր Սիթի»
2016 թվականի հուլիսի 3-ին Ահմեդ Մուսան տեղափոխվել է «Լեսթեր Սիթի» 19,5 մլն եվրոյով ։ Տրանսֆերի արժեքը դարձել է ռեկորդային «Լեսթեր Սիթիի» համար։ Չեմպիոնների միջազգային գավաթի խաղարկության շրջանակներում անցկացված ընկերական հանդիպման ընթացքում աֆրիկացին, փոխարինման դուրս գալով ընդմիջման ժամանակ, ձևակերպել է դուբլ՝ գրավելով «Բարսելոնայի» դարպասը։ Հոկտեմբերի 29-ին «Տոտենհեմ Հոտսպուր» ակումբի դեմ խաղում Մուսան խփել է իր առաջին գոլը Անգլիայի Պրեմիեր լիգայում։ 2016/2017 մրցաշրջանում ֆուտբոլիստն անցկացրել է 21 խաղ առաջնությունում (երկու գոլ), չորս հանդիպում Անգլիայի գավաթի խաղարկությունում (երկու գոլ), մեկ հանդիպում ֆուտբոլային լիգայի գավաթի խաղարկությունում, ինչպես նաև հինգ հանդիպում Չեմպիոնների լիգայում՝ հիմնականում դուրս գալով փոխարինման։ 2017 թվականի ամառային տրանսֆերային պատուհանում Ահմեդ Մուսան ցանկացել է հեռանալ «Լեսթերից»՝ տեղափոխվելով Պրեմիեր լիգայի ցանկացած այլ թիմ («Վեստ Բրոմվիչ Ալբիոն» կամ «Բրայթոն»), սակայն նրանով հետաքրքրվել են միայն «Ֆեներբահչեն» և «Հալլ Սիթին», որը գլխավորում էր Մուսայի հետ նախկինում ԲԿՄԱ-ում աշխատած Լեոնիդ Սլուցկին ։ Արդյունքում Ահմեդ Մուսան մնացել է «Լեսթեր Սիթիում»։
Վարձավճար ԲԿՄԱ-ում
2018 թվականի հունվարի 30-ին հայտնի է դարձել, որ Ահմեդ Մուսան վարձավճարային հիմունքներով մինչև մրցաշրջանի ավարտը պետք է վերադառնա ԲԿՄԱ ։ Ըստ ԲԿՄԱ տնօրեն Ռոման Բաբաևի խոսքերի՝ ակումբները պայմանավորվել են անվճար տեղափոխման վերաբերյալ։ Թիմում Մուսան ստացել է 7 համարը, որ նախկինում պատկանել էր Զորան Տոշիչին։ Վերադառնալուց հետո իր առաջին գոլը Մուսան խփել է մարտի 15-ին՝ Երոպայի լիգայի 1/8 եզրափակչի՝ «Լիոնի» դեմ պատասխան արտագնա խաղում (3:2) ։ Ապրիլի 15-ին Մուսան հավասարեցրել է Ռուսաստանի առաջնության 26-րդ տուրի՝ «Ուֆա» ակումբի դեմ խաղի հաշիվը (1:1) ։ «Ամկար» ակումբի դեմ խաղում (3:0) Ահմեդ Մուսայի կատարած երկու գոլային փոխանցումներն ու 27-րդ տուրի՝ «Կրասնոդար» ակումբի դեմ խաղում (2:1) նրա ձևակերպած դուբլը ԲԿՄԱ-ին օգնել են զբաղեցնել երկրորդ տեղը մրցաշարային աղյուսակում ։ 2017/2018 մրցաշրջանում Ահմեդ Մուսան ԲԿՄԱ-ի կազմում անցկացրել է 16 խաղ, խփել 6 գոլ Ռուսաստանի առաջնությունում և մեկ գոլ Եվրոպայի լիգայում։
«Ան Նասր»
2018 թվականի օգոստոսին «Ան Նասրը» երաշխավորմամբ վճարել է «Լեսթերին» 14,8 մլն ֆունտ Մուսայի տրանսֆերի համար։ Ընդ որում՝ բոնուսների հաշվին գումարը կարող է հասնել մինչև 25 մլն։ Մուսան ակումբի հետ կնքել է քառամյա պայմանագիր ։
Կարիերան հավաքականում
2010 թվականից Ահմեդ Մուսան սկսել է հադես գալ Նիգերիայի առաջին հավաքականում, որի կազմում իր նորամուտը կատարել է սեպտեմբերի 5-ին՝ Մադագասկարի հավաքականի դեմ խաղում (2:0) փոխարինելով Ջոն Օբի Միկելի ։ Ազգային հավաքականի կազմում իր առաջին գոլը Մուսան խփել է 2011 թվականի մարտին՝ գրավելով Քենիայի հավաքականի դարպասը։
2011 թվականին ֆուտբոլիստը խաղացել է մինչև 20 տարեկանների հավաքականում, որի կազմում մասնակցել է 2011 թվականի Աֆրիկայի երիտասարդական առաջնությանը և աշխարհի երիտասարդական առաջնությանը (այդ մրցաշարում անցկացրել է 5 հանդիպում և խփել 3 գոլ, ինչից հետո ընդգրկվել է Ադիդաս Ոսկե գնդակի տասը հավակնորդների ցանկում, որը շնորհվում է աշխարհի երիտասարդական առաջնության լավագույն խաղացողին)։
2013 թվականի փետրվարի Ահմեդ Մուսան Նիգերիայի հավաքկաանի կազմում հաղթել է Աֆրիկյան ազգերի գավաթի խաղարկությունում, որն անցկացվել է Հարավաֆրիկյան Հանրապետությունում։ Մրցաշարի ընթացքում նա մասնակցել է հինգ հանդիպման՝ դառնալով մեկ գոլի հեղինակ։
2014 թվականին Ահմեդ Մուսան դարձել է ազգային հավաքականի լավագույն ռմբարկու Բրազիլիայում անցկացվող աշխարհի առաջնությունում՝ դառնալով երկու գոլի հեղինակ Արգենտինայի դեմ հանդիպման ընթացքում, սակայն այդ խաղում նրա թիմը պարտվել է 2:3 հաշվով ։
2015 թվականին Ահմեդ Մուսան արժանացել է «The Nigeria Pitch Award» ազգային մրցանակի «Տարվա ֆուտբոլային հարձակվող» անվանակարգում ։
2015 թվականի հոկտեմբերի 11-ին 22-ամյա Ահմեդ Մուսան նշանակվել է հավաքականի ավագ ։
2018 թվականի հունիսի 22-ին Ահմեդ Մուսան աշխարհի առաջնության՝ Իսլանդիայի հավաքականի դեմ խաղում խփել է երկու գոլ և հաղթանակ պարգևել իր ակումբին (2։0)։
Խաղաոճ
Մուսան կարող է հանդես գալ կիսապաշտպանության երկու եզրերում, ինչպես նաև հարձակման գծի կենտրոնում ։ Աչքի է ընկնում մեծ արագությամբ ։
Ընտանիք
Ահմեդ Մուսայի կնոջ անունը Ջամիլյա է։ 2013 թվականին նրանք որդի են ունեցել, որին կոչել են Մուսա Ահմեդ, իսկ 2015 թվականի օգոստոսի 5-ին ծնվել է նրանց դուստրը ։
2013 թվականի ապրիլին ավտովթարում զոհվել է Ահմեդ Մուսայի քույրը։
Հասարակական գործունեություն
2018 թվականին Ահմեդ Մուսան օգնել է բանտից ազատել 40 կալանավորների, որոնք դատապարտվել էին Նիգերիայի Կանո քաղաքում պարտքերը չվճարելու համար։ Նա գումար ու սննդամթերք է նվիրաբերել կալանավորներին ։
Արտաքին հղումներ
Կատեգորիա:Նիգերիացի ֆուտբոլիստներ Կատեգորիա:Նիգերիայի հավաքականի ֆուտբոլիստներ Կատեգորիա:ԲԿՄԱ Մոսկվայի ֆուտբոլիստներ Կատեգորիա:Լեսթեր Սիթիի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Ռուսաստանի Պրեմիեր Լիգայի խաղացողներ
Ռյադինի
Ռյադինի (Рядыни), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2011 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Յարցևսկի շրջանի բնակավայրեր
Heartbeat (երգ, BTS)
Heartbeat, հարավկորեական BTS բոյբենդի երգ, որը թողարկվել է 2019 թվականի հունիսի 28-ին, որպես BTS World: Original Soundtrack ալբոմի չորրորդ և գլխավոր սինգլը։ Երգի հետ թողարկվել է տեսահոլովակ ։
Գաբրիել Սիդոն Կոլեթ
Կոլեթ Գաբրիել Սիդոն, ֆրանսիացի կին գրող, նամակագրուհի, հայտնի է նաև որպես դերասանուհի և լրագրողուհի։ Գոնկուրների ակադեմիայի անդամ (1944)։ 1948 թ․ առաջադրվել է Գրականության նոբելյան մրցանակին։ Սկզբում ստորագրել է Վիլլի (առաջին ամուսնու անունը) կեղծանունով։ Լավագույն ստեղծագործություններից են «Կլոդինի տունը» (1922), «Սիդո» (1930) վեպերը։ «Երեկոյան աստղ» (1946) օրագիրը գերմանաֆաշիստական զավթիչների կողմից Ֆրանսիայի օկուպացման և դիմադրության շարժման մասին է։ Լայն ճանաչում է ստացել «Ջիջի» վեպով, որի հիմք դարձավ 1958 թ․ նկարահանված համանուն ֆիլմի և 1973 թ․ բեմադրության համար։
Ընտանիքը և ծագումը
Սիդոն-Գաբրիել Կոլեթը ծնվել է 1873 թ․ հունվարի 28-ին պատերազմի հերոս և հարկահավաք Ժյուլ-Ժոզեֆ Կոլեթի և նրա կին՝ Ադել Էվգենի Սիդոնի ընտանիքում, Բուրգունդիայի Յոն նահանգի Սեն Սովյոր ան Պյուիզե գյուղում։ Սկզբում ընտանիքը եղել է ապահովված, սակայն ֆինանսական վատ կառավարումը էապես կրճատեց ընտանիքի եկամուտները։ 6-17 տարեկան հասակում Կոլեթը հաճախել է հանրային դպրոց։ Նա ուներ զարմիկ՝ Ժնեվյեն, ում հետ բավական մոտ էր։
Վաղ տարիներ (1873-1912)
1893 թ․ Կոլեթն ամուսնանում է հայտնի գրող, հրապարակախոս Անրի Գոթյե-Վիլարի (1859-1931) հետ, ով օգտագործում էր Վիլլի Ֆրանսիացի։ Ահա այս կեղծանունի տակ էլ տպագրվեցին Կոլեթի առաջին չորս ստեղծագործությունները՝ չորս «Կլոդինի պատմվածքները»՝ «Կլոդինը դպրոցում», «Կլոդինը Փարիզում», «Կլոդինի ամուսնությունը», «Կլոդինը հեռանում է»։
Ծանոթագրություններ
Կատեգորիա:Ֆրանսիացի գրողներ Կատեգորիա:Գրական կեղծանուններով հայտնի հեղինակներ Կատեգորիա:ԼԳԲՏ վիպասաններ Կատեգորիա:19-րդ դարի կին գրողներ Կատեգորիա:20-րդ դարի կին գրողներ Կատեգորիա:Ֆրանսիացի լրագրողներ Կատեգորիա:Ֆրանսիացի սցենարիստներ Կատեգորիա:Ֆրանսիացի դրամատուրգներ Կատեգորիա:Ֆրանսիացի դերասանուհիներ Կատեգորիա:Պեր Լաշեզ գերեզմանատանը թաղվածներ Կատեգորիա:20-րդ դարի ֆրանսիացի վիպասաններ Կատեգորիա:Ֆրանսիացի վիպասաններ Կատեգորիա:Ֆրանսիացի արձակագիրներ
Heartbeat (երգ, BTS)
Նախապատմություն
Նկարագրվել է որպես «փոփ-ռոք մեղեդի» ունեցող երգ, ինչպես նաև ճակատագրի մասին բառեր ունեցող, որը կոչում էին «սիրո նամակ» խմբի երկրպագուների համար ։ Երգը առաջին անգամ հայտնվել էր BTS World խաղում BTS World: Original Soundtrack-ի թողարկումից առաջ, բայց խաղացողները պետք է հասնեին խաղի առաջին գլխի 14-րդ մասը որ երգը լսեին ։
Ֆիլարետ Կոլեսսա
Ֆիլարետ Միխայլովիչ Կոլեսսա, խորհրդային երաժշտագետ-բանահավաք, կոմպոզիտոր և գրականագետ։ ՈւՍՍՀ ԳԱ ակադեմիկոս (1929)։ Ուկրաինական և սլավոնական երաժշտական բանահյուսությանը վերաբերող գիտական աշխատանքների, ուկրաիներեն ժողովրդական երգերի մշակումների և սեփական խմբերգերի ժողովածուների հեղինակ է։
Heartbeat (երգ, BTS)
Տեսահոլովակ
Տեսահոլովակը Հունիսի 28-ին թողարկվեց, հատկանշելով «ֆանտազիա-իրականություն» պատկանող պատկերներ, որոնք ցույց են տալիս յոթ անդամներին ճանապարհորդության ընթացքում ։
Շևչենկո (այլ կիրառումներ)
Շևչենկո, կարող է վերաբերել՝
Heartbeat (երգ, BTS)
Ծանոթագրություններ
undefined
Ֆիլարետ Կոլեսսա
Ծանոթագրություններ
Կատեգորիա:1871 ծնունդներ Կատեգորիա:1947 մահեր Կատեգորիա:Ուկրաինացի երաժշտագետներ Կատեգորիա:Ուկրաինացի բանահավաքներ Կատեգորիա:Ուկրաինացի կոմպոզիտորներ Կատեգորիա:Ուկրաինացի գրականագետներ Կատեգորիա:Խորհրդային ազգագրագետներ Կատեգորիա:Ուկրաինացի մանկավարժներ
Աստերոիդների ցանկ (13401-13500)
Աստերոիդների ցանկ (13301-13400) * Աստերոիդների ցանկ * Աստերոիդների ցանկ (13501-13600)
Լիպնյաժկա
Լիպնյաժկա (Липняжка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Լիպնյաժկա գյուղում բնակվում էր 4 395 մարդ։ Բնակավայրը զբաղեցնում է 4,77 կմ² տարածք։ Բնակչության խտությունը կազմում էր 921,38 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Դոբրովելիչկովի շրջանի բնակավայրեր Կատեգորիա:Ուկրաինայի գյուղեր
93 (թիվ)
93 (իննսուներեք), բնական թիվ է